b"\n_START_ARTICLE_\nProv\xc3\xadncia d'Inhambane\n_START_SECTION_\nHist\xc3\xb2ria\n_START_PARAGRAPH_\nUn establiment \xc3\xa0rab pel tr\xc3\xa0fic d'esclaus va existir a Inhambane despr\xc3\xa9s del segle X. La regi\xc3\xb3 fou visitada per Vasco de Gama el 1498 que en va prendre possessi\xc3\xb3 per a Portugal; el primer establiment portugu\xc3\xa8s permanent \xc3\xa9s de 1534._NEWLINE_Fou creada com a districte el 1895, incloent el territori del futur districte i despr\xc3\xa9s prov\xc3\xadncia de Gaza, que formava una \xc3\xa0rea especial militar, i en fou segregada el 1895. Entre 1895 i 1918 el districte va utilitzar segells de correus propis. El 18 de juliol de 1942 li fou incorporada la zona nord del territori, al sud del riu Save, que fins aleshores havia estat sota administraci\xc3\xb3 de la Companyia de Mo\xc3\xa7ambic. El 25 de juny de 1975 va esdevenir una de les prov\xc3\xadncies del nou estat independent de Mo\xc3\xa7ambic."